Hvordan kunne svensk politi utpeke Robin (5) og Christian (7) som mordere?

Saken Kevin er en rystende dokumentar om hvordan svensk politi presset to brødre på 5 og 7 år til å tilstå et barnedrap.

22. juni 2017 15:06 Sist oppdatert 22. juni 2017

Sommeren 1998 ble 4-åringen Kevin Hjalmarsson drept i Arvika i Sverige. Etter en lang og resultatløs etterforskning fokuserte de på to av Kevins naboer; brødrene Robin og Christian, henholdsvis 5 og 7 år.

Politiets sjefetterforsker Rolf Sandberg kunne med alvorlig mine fortelle pressen at de to guttene hadde innrømmet drapet, og de ble begge overlatt til barnepsykiatrien sammen med sin sønderknuste familie.